La cançon de Marcabrun

La cançon de Marcabrun es una cançon de Claudi Martí en lenga occitana :

Dirai a mon agradança
d’aquel vers la commençança
de rason a la semblança
escotatz !

Amor coma la beluga
d’un res met fuòc a la bruga
e la flamba ven caluga
escotatz
a pena vos amaluga
que sentissetz lo rumat

Joventut es putanièra
l’amor leva, l’amor pilha
son degut e la requilha
escotatz
nos fa chinchar en familha
e qual n’es pas endeutat ?

Amor es de mala raça
sens espasa nos estraça
mai que guerra tua amassa
escotatz
sens tisana nos emmasca
lo pus brave ne ven fat

Amor es tot en falsièra
pren lo mel daissa la cera
pelada dona la pera
escotatz
e s’es plasent son lanlera
solament coa-copat

Marcabrun filh Marcabruna
foguèt fait en tala luna
qu’amor sap com se degruna
escotatz
que jamai s’engarcèt d’una
ni s’engarcèt d’amistat

Categoria:Cançon de Claudi Martí